钦定古今图书集成/明伦汇编/氏族典/第055卷 > 《廖用贤尚友录》 > 鱼遵
## 钦定古今图书集成/明伦汇编/氏族典/第055卷 > 《廖用贤尚友录》 > 鱼遵

按《前秦录》，遵，冯翊人也。洪称秦王，以遵为右将军，领
右长史，健代洪统众。时杜洪据长安，健规取之，悉众
而西，以遵为前锋，行至盟津，为浮桥以济，所过城邑，
无不降附。健即位，论功以遵为太子太师，俄迁左仆
射司空。及赏拒桓温功，进为太尉。健寝疾，以遵为太
师，录尚书事，受遗辅政。生梦大鱼食蒲。又《长安谣》：“东
海大鱼化为龙，男皆为王女为公。”乃诛遵，并其七子
十孙。追谥曰广甯公。